Տորպեդային ապարատ

Տորպեդային ապարատ, տորպեդները պահելու և կրակելու հարմարանք։ Իրենից ներկայացնում է խողովակ, որի տրամագիծը և երկարությունը համապատասխանում են դուրս նետվող տորպեդի տրամաչափին։ Տորպեդային ապարատները տեղադրում են վերջրյա նավերի (1-ից 5 հատ), սուզանավերի (2-ից 10 հատ և ավելի), տորպեդային կատերների վրա և ափին։ Սուզանավերում Տորպեդային ապարատներն ամրացված են անշարժ, վերջրյա նավերի վրա սովորաբար լինում են դարձկեն։ Տորպեդները դուրս են նետվում պնևմատիկ կամ հիդրոպնևմատիկ եղանակով։